যোৱা নিশা বঙাইগাঁও জিলাৰ কোকিলা আৰক্ষী নিৰীক্ষণ চকীৰ অন্তৰ্গত নাম্বাৰপাৰা ৩য় খণ্ডত নিশা প্ৰায় ১১ মান বজাত এক বিধ্বংসী অগ্নিকাণ্ড সংঘটিত হয়।
প্ৰাপ্ত তথ্য মতে, বৈদ্যুতিক শ্বৰ্ট চাৰ্কিটৰ ফলত সূত্ৰপাত হোৱা অগ্নিকাণ্ডটোৰ জুইয়ে কালৰূপ ধাৰণ কৰাত এঘৰ লোকৰ ছিলিণ্ডাৰ বিষ্ফোৰিত হৈ আৰু অধিক ভয়াৱহ ৰূপ ধাৰণ কৰে।
পিছত অগ্নিকাণ্ডটো বিয়পি পৰাত ওচৰৰ ৪টা পৰিয়ালৰ বাসগৃহ, গেলামালৰ দোকানে ধৰি ৮টা ঘৰ, ৩ খনকৈ বাইক, লক্ষাধিক টকাৰ আ-অলংকাৰ, নগদ ২৪ হেজাৰ টকাকে ধৰি বহু সা-সামগ্ৰী তথা ভষ্মীভূত হয়। তদুপৰি জীৱন্তে অগ্নিদগ্ধ গৰু ছাগলীকে ধৰি বহু সংখ্যক পশুধন।
আনহাতে, স্থানীয়লোকে ঘটনা সংক্ৰান্তত অগ্নি নিৰ্বাপক বাহিনীক খবৰ দিয়াত অগ্নি নিৰ্বাপকৰ গাড়ী আহিছিল যদিও জৰাজীৰ্ণ ৰাস্তাৰ বাবে অগ্নিকাণ্ডস্থলীত উপস্থিত হ'ব নোৱাৰিলে অগ্নি নিৰ্বাপক বাহিনীৰ গাড়ী।
ঘটনাৰ খবৰ পায়ে কোকিলা আৰক্ষী নিৰীক্ষণ চকীৰ ভাৰপ্ৰাপ্ত আৰক্ষী বিষয়া দমাহু ৰয়ৰ লগতে কেইবাজনো আৰক্ষী ঘটনাস্থলীত উপস্থিত হৈ পৰিস্থতিৰ বুজ লয়।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
